**LĒMUMS**

Liepājā

|  |  |
| --- | --- |
|  2022.gada 17.februārī |  Nr.68/3(prot. Nr.3, 33.§) |

Par nekustamā īpašuma

Vecajā ostmalā 54 atsavināšanu

Lai nodotu atsavināšanai nekustamo īpašumu, kurš nav nepieciešams Liepājas valstspilsētas pašvaldībai funkciju nodrošināšanai, un apstiprinātu izsoles noteikumus, tostarp izsoles sākumcenu, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 34.pantu un 36.panta pirmo daļu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", SIA "Vindeks" 2021.gada 15.augusta nekustamā īpašuma novērtējumu "Nekustamā īpašuma - zemes gabala un apbūves Liepājā, Vecā ostmalā 54, novērtējums" un SIA "Eiroeksperts" 2021.gada 26.oktobra nekustamā īpašuma novērtējumu "Nekustamā īpašuma - Vecajā ostmalā 54, Liepājā, kadastra Nr.17000300016, novērtējums", izskatot Liepājas valstspilsētas pašvaldības domes pastāvīgās Finanšu komitejas 2022.gada 10.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Nodot atsavināšanai Liepājas valstspilsētas pašvaldībai piederošo nekustamo īpašumu Vecajā ostmalā 54, Liepājā, kadastra numurs 1700 030 0016, nosakot atsavināšanas veidu - pārdošana izsolē ar augšupejošu soli.

2. Apstiprināt šī lēmuma 1.punktā minētā objekta nosacīto cenu 415300 EUR (četri simti piecpadsmit tūkstoši trīs simti *euro*) un izsoles noteikumus saskaņā ar pielikumu.

3. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

4. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

6. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

7. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Nekustamā īpašuma pārvaldei (grāmatvedei)  |